CELEX: 32019R1681
Language: el
Date: 2019-08-01 00:00:00
Title: Κατ’ εξουσιοδότηση κανονισμός (ΕΕ) 2019/1681 της Επιτροπής της 1ης Αυγούστου 2019 για την τροποποίηση του κανονισμού (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές στον τομέα του τουρισμού, όσον αφορά τις προθεσμίες διαβίβασης και την προσαρμογή των παραρτημάτων I και ΙΙ (Κείμενο που παρουσιάζει ενδιαφέρον για τον ΕΟΧ)

9.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 258/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/1681 ΤΗΣ ΕΠΙΤΡΟΠΗΣ
         της 1ης Αυγούστου 2019
         για την τροποποίηση του κανονισμού (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές στον τομέα του τουρισμού, όσον αφορά τις προθεσμίες διαβίβασης και την προσαρμογή των παραρτημάτων I και ΙΙ
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 692/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τις ευρωπαϊκές στατιστικές στον τομέα του τουρισμού και την κατάργηση της οδηγίας 95/57/ΕΚ του Συμβουλίου (1), και ιδίως το άρθρο 3 παράγραφος 2 και το άρθρο 9 παράγραφος 5,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) αριθ. 692/2011 καθορίζει τις προθεσμίες διαβίβασης των ευρωπαϊκών στατιστικών στον τομέα του τουρισμού.
                  
               
                     (2)
                  
                  
                     Η επικαιρότητα αποτελεί ουσιώδες στοιχείο της ποιότητας των επίσημων στατιστικών και η τεχνική ανάπτυξη επιτρέπει στις στατιστικές αρχές να παράγουν στοιχεία με μικρότερες καθυστερήσεις. Συνεπώς, οι προθεσμίες διαβίβασης για τα μηνιαία στοιχεία σχετικά με την πληρότητα των τουριστικών καταλυμάτων θα πρέπει να συντομευθούν, λαμβανομένων υπόψη των υφιστάμενων πρακτικών συλλογής στοιχείων στα κράτη μέλη.
                  
               
                     (3)
                  
                  
                     Η καταπολέμηση της εποχικότητας παραμένει κρίσιμη δράση για τις δημόσιες αρχές και τους οικονομικούς φορείς στον τομέα του τουρισμού σε εθνικό, περιφερειακό επίπεδο και σε επίπεδο προορισμών. Επομένως, τα μηνιαία στοιχεία σχετικά με τις διανυκτερεύσεις σε τουριστικά καταλύματα θα πρέπει να διαβιβάζονται σε περιφερειακό επίπεδο.
                  
               
                     (4)
                  
                  
                     Ο τουρισμός είναι ένας από τους οικονομικούς τομείς που συμβάλλουν στη δημιουργία ευκαιριών αλλά και προκλήσεων για τις ευρωπαϊκές πόλεις, και η μέτρηση της σημασίας του τουρισμού για την ανάπτυξη κάθε πόλης συμβάλλει στη συγκριτική αξιολόγηση, την ανάλυση και τον σχεδιασμό σχετικών αναπτυξιακών στρατηγικών. Ως εκ τούτου, θα πρέπει να διαβιβάζονται τα στοιχεία για τις διανυκτερεύσεις σε τουριστικά καταλύματα σε μεγάλες ή πολύ τουριστικές πόλεις.
                  
               
                     (5)
                  
                  
                     Ο τουρισμός συμβάλλει σημαντικά στη γαλάζια οικονομία με υψηλό δυναμικό για βιώσιμες θέσεις εργασίας και ανάπτυξη, και ο παράκτιος τουρισμός μπορεί να αναλυθεί καλύτερα για διάφορους βαθμούς αστικοποίησης της περιοχής. Συνεπώς, θα πρέπει να διαβιβάζονται στοιχεία για τις διανυκτερεύσεις σε τουριστικά καταλύματα που αναλύουν από κοινού τον παράκτιο ή τον μη παράκτιο χαρακτήρα και τον βαθμό αστικοποίησης.
                  
               
                     (6)
                  
                  
                     Ο τουρισμός είναι μια οικονομική δραστηριότητα κατά την οποία οι αποφάσεις σχετικά με την προσφορά και τη ζήτηση συχνά λαμβάνονται σε επίπεδο προορισμού, πέρα από το επίπεδο των περιφερειών NUTS 2 για τις οποίες υπάρχουν διαθέσιμα στοιχεία δυνάμει του κανονισμού (ΕΕ) αριθ. 692/2011. Επομένως, τα στοιχεία σχετικά με τις διανυκτερεύσεις σε τουριστικά καταλύματα θα πρέπει να διαβιβάζονται στο επίπεδο περιφερειών NUTS 3.
                  
               
                     (7)
                  
                  
                     Η οδηγία (ΕΕ) 2015/2302 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα οργανωμένα ταξίδια και τους συνδεδεμένους ταξιδιωτικούς διακανονισμούς (2) εφαρμόζεται σε οργανωμένα ταξίδια που προσφέρονται προς πώληση ή πωλούνται από εμπόρους σε ταξιδιώτες, καθώς και σε συνδεδεμένους ταξιδιωτικούς διακανονισμούς που διευκολύνονται από εμπόρους για ταξιδιώτες.
                  
               
                     (8)
                  
                  
                     Η προσφορά και η χρήση υπηρεσιών παροχής καταλύματος και μεταφοράς μέσω επιγραμμικών πλατφορμών μπορούν να προσφέρουν περισσότερες επιλογές στους πελάτες και να δημιουργήσουν νέες επιχειρηματικές ευκαιρίες για τις επιχειρήσεις και τους πολίτες, προκαλώντας θετικές και αρνητικές παράπλευρες συνέπειες· το φαινόμενο αυτό μπορεί να μετρηθεί με βάση τη ζήτηση, χρησιμοποιώντας το πλαίσιο για τις ευρωπαϊκές στατιστικές στον τομέα του τουρισμού. Ως εκ τούτου, θα πρέπει να γίνουν προσαρμογές στις μεταβλητές και τις κατανομές για τα τουριστικά ταξίδια.
                  
               
                     (9)
                  
                  
                     Κατά συνέπεια, ο κανονισμός (ΕΕ) αριθ. 692/2011 θα πρέπει να τροποποιηθεί αναλόγως, χωρίς ωστόσο να επιβληθεί σημαντικός πρόσθετος διοικητικός φόρτος στα κράτη μέλη και στους απαντήσαντες,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΕ) αριθ. 692/2011 τροποποιείται ως εξής:
            
                        (1)
                     
                     
                        Στο άρθρο 9, η παράγραφος 4 αντικαθίσταται από το ακόλουθο κείμενο:
                        
                           «4.   Τα κράτη μέλη διαβιβάζουν:
                           
                                       α)
                                    
                                    
                                       τα επικυρωμένα ετήσια στοιχεία που αναφέρονται στα τμήματα 1 και 2 του παραρτήματος I εντός προθεσμίας έξι μηνών από τη λήξη της περιόδου αναφοράς, εκτός εάν ορίζεται διαφορετικά στο παράρτημα I·
                                    
                                 
                                       β)
                                    
                                    
                                       τα επικυρωμένα μηνιαία στοιχεία που αναφέρονται στο τμήμα 2 του παραρτήματος I εντός προθεσμίας 8 εβδομάδων από τη λήξη των περιόδων αναφοράς για τα έτη αναφοράς 2020 και 2021, και εντός προθεσμίας 6 εβδομάδων από τη λήξη της περιόδου αναφοράς από το έτος αναφοράς 2022·
                                    
                                 
                                       γ)
                                    
                                    
                                       τα επικυρωμένα στοιχεία που αναφέρονται στο τμήμα 4 του παραρτήματος I εντός προθεσμίας 9 μηνών από τη λήξη της περιόδου αναφοράς, εφόσον το ενδιαφερόμενο κράτος μέλος επιλέγει να τα διαβιβάσει·
                                    
                                 
                                       δ)
                                    
                                    
                                       τα επικυρωμένα στοιχεία που αναφέρονται στο παράρτημα II εντός προθεσμίας έξι μηνών από τη λήξη της περιόδου αναφοράς.»·
                                    
                                 
                     
                  
                        (2)
                     
                     
                        το παράρτημα I τροποποιείται ως εξής:
                        
                                    α)
                                 
                                 
                                    στο τμήμα 2, σημείο «A. Μεταβλητές και κατανομές προς διαβίβαση για τα ετήσια στοιχεία»
                                    
                                                i)
                                             
                                             
                                                η πρώτη σειρά του πίνακα στο σημείο «1. Σε περιφερειακό επίπεδο NUTS 2 και σε εθνικό επίπεδο» αντικαθίσταται από το ακόλουθο κείμενο:
                                                
                                                            «Τύπος καταλύματος
                                                         
                                                         
                                                            Μεταβλητές
                                                         
                                                         
                                                            Κατανομές
                                                         
                                                      
                                                            Σύνολο (όλα τα είδη των τουριστικών καταλυμάτων)
                                                         
                                                         
                                                            Αριθμός διανυκτερεύσεων από μόνιμους κατοίκους σε τουριστικά καταλύματα
                                                            Αριθμός διανυκτερεύσεων από μη μόνιμους κατοίκους σε τουριστικά καταλύματα
                                                         
                                                         
                                                            Τύπος τοποθεσίας α) και β)
                                                            Περιφέρειες επιπέδου NUTS 3
                                                            Μήνες του έτους αναφοράς [προαιρετικό, εάν το επίπεδο NUTS 2 καλύπτει ολόκληρο το κράτος μέλος]»
                                                         
                                                      
                                          
                                                ii)
                                             
                                             
                                                στον πίνακα «2. Σε εθνικό επίπεδο», προστίθεται η ακόλουθη σειρά στο επάνω μέρος:
                                                
                                                            «Τύπος καταλύματος
                                                         
                                                         
                                                            Μεταβλητές
                                                         
                                                         
                                                            Κατανομές
                                                         
                                                      
                                                            Σύνολο (όλα τα είδη τουριστικών καταλυμάτων)
                                                         
                                                         
                                                            Αριθμός διανυκτερεύσεων από μόνιμους κατοίκους σε τουριστικά καταλύματα
                                                            Αριθμός διανυκτερεύσεων από μη μόνιμους κατοίκους σε τουριστικά καταλύματα
                                                         
                                                         
                                                            Τύπος τοποθεσίας α) σε συνδυασμό με τον τύπο τοποθεσίας β)
                                                            Πόλεις»
                                                         
                                                      
                                          
                              
                                    β)
                                 
                                 
                                    το σημείο «Δ. Βασικοί δείκτες ταχείας ένδειξης» απαλείφεται·
                                 
                              
                                    γ)
                                 
                                 
                                    στο τμήμα 3 προστίθεται το ακόλουθο σημείο ΣΤ:
                                    «ΣΤ. Πόλεις
                                    Οι πόλεις για τις οποίες διαβιβάζονται στοιχεία συμμορφώνονται με το άρθρο 4β παράγραφος 3 του κανονισμού (ΕΚ) αριθ. 1059/2003 και περιλαμβάνουν τουλάχιστον:
                                    
                                                —
                                             
                                             
                                                τις πόλεις οι οποίες, από κοινού, αντιπροσωπεύουν το 90 % των ετήσιων διανυκτερεύσεων σε τουριστικά καταλύματα στις πόλεις της χώρας·
                                             
                                          
                                                —
                                             
                                             
                                                την πρωτεύουσα·
                                             
                                          
                                                —
                                             
                                             
                                                όλες τις πόλεις με πληθυσμό ίσο ή μεγαλύτερο από 200 000 κατοίκους.
                                             
                                          Για τον σκοπό αυτό, οι πόλεις είναι οι τοπικές διοικητικές μονάδες (ΤΔΜ) στις οποίες τουλάχιστον το 50 % του πληθυσμού ζει σε αστικά κέντρα· ένα αστικό κέντρο είναι ένα σύμπλεγμα συνεχών φατνίων καννάβου 1 km2, με πυκνότητα τουλάχιστον 1 500 κατοίκους ανά km2 και συνολικά πληθυσμό τουλάχιστον 50 000 κατοίκους. Η Επιτροπή (Eurostat), από κοινού με τα κράτη μέλη, επικαιροποιεί τακτικά τον κατάλογο των πόλεων. Τα κράτη μέλη διαβιβάζουν τα στοιχεία για τον πιο πρόσφατο κατάλογο των πόλεων, τα οποία είναι διαθέσιμα στις 31 Δεκεμβρίου του έτους αναφοράς.»·
                                 
                              
                  
                        (3)
                     
                     
                        Στο παράρτημα II, στο τμήμα 2, το σημείο «A. Μεταβλητές προς διαβίβαση», οι σειρές 8 έως 15 του πίνακα αντικαθίστανται από το ακόλουθο κείμενο:
                        
                                     
                                 
                                 
                                    «Μεταβλητές
                                 
                                 
                                    Κατηγορίες προς διαβίβαση
                                 
                                 
                                    Περιοδικότητα
                                 
                              
                                    8.
                                 
                                 
                                    Κύριο μέσο μεταφοράς
                                 
                                 
                                    
                                                α)
                                             
                                             
                                                Αεροπορικές μεταφορές (πτητικές υπηρεσίες, τακτικές ή ναυλωμένες, ή άλλες αεροπορικές υπηρεσίες)
                                             
                                          
                                                β)
                                             
                                             
                                                Θαλάσσιες/πλωτές μεταφορές (π.χ. επιβατικές γραμμές και επιβατηγά οχηματαγωγά, κρουαζιερόπλοια, σκάφη αναψυχής, ενοικιαζόμενα σκάφη)
                                             
                                          
                                                γ)
                                             
                                             
                                                Σιδηροδρομικές μεταφορές
                                             
                                          
                                                δ)
                                             
                                             
                                                Λεωφορεία, υπεραστικά λεωφορεία (τακτικά/προγραμματισμένα ή έκτακτα/μη προγραμματισμένα)
                                             
                                          
                                                (δ1)
                                             
                                             
                                                [προαιρετικό] Τακτικές/προγραμματισμένες μεταφορές με λεωφορείο ή υπεραστικό λεωφορείο
                                             
                                          
                                                (δ2)
                                             
                                             
                                                [προαιρετικό] Έκτακτες/μη προγραμματισμένες μεταφορές με λεωφορείο ή υπεραστικό λεωφορείο
                                             
                                          
                                                ε)
                                             
                                             
                                                Μηχανοκίνητα οχήματα ιδιωτικής χρήσης (ιδιόκτητα ή ενοικιαζόμενα, συμπεριλαμβανομένων των αυτοκινήτων φίλων/συγγενών)
                                             
                                          
                                                στ)
                                             
                                             
                                                Μισθωμένα οχήματα (συμπεριλαμβανομένων των πλατφορμών συνεπιβατισμού)
                                             
                                          
                                                ζ)
                                             
                                             
                                                Άλλο (π.χ. ποδήλατα)
                                             
                                          
                                 
                                    Ετήσια
                                 
                              
                                    9.
                                 
                                 
                                    Κύριο είδος καταλύματος
                                 
                                 
                                    
                                                α)
                                             
                                             
                                                Ενοικιαζόμενα καταλύματα: ξενοδοχεία ή παρόμοια καταλύματα
                                             
                                          
                                                β)
                                             
                                             
                                                Ενοικιαζόμενα καταλύματα: εγκαταστάσεις κατασκήνωσης, εγκαταστάσεις για τροχόσπιτα ή για ρυμουλκούμενα οχήματα (μη προοριζόμενα για κατοικία)
                                             
                                          
                                                γ)
                                             
                                             
                                                Ενοικιαζόμενα καταλύματα: π.χ. σπίτια, επαύλεις, διαμερίσματα· ενοικιαζόμενο/-α δωμάτιο/-α σε κατοικία
                                             
                                          
                                                δ)
                                             
                                             
                                                Ενοικιαζόμενα καταλύματα: άλλα ενοικιαζόμενα καταλύματα (π.χ. ξενώνες νέων, μαρίνες, μονάδες υγείας)
                                             
                                          
                                                ε)
                                             
                                             
                                                Μη ενοικιαζόμενα καταλύματα: ιδιόκτητη κατοικία διακοπών
                                             
                                          
                                                στ)
                                             
                                             
                                                Μη ενοικιαζόμενα καταλύματα: παροχή καταλύματος δωρεάν από συγγενείς ή φίλους
                                             
                                          
                                                ζ)
                                             
                                             
                                                Μη ενοικιαζόμενα καταλύματα: άλλα μη ενοικιαζόμενα καταλύματα
                                             
                                          
                                 
                                    Ετήσια
                                 
                              
                                    10.
                                 
                                 
                                    Κράτηση του ταξιδιού: κράτηση του κύριου είδους καταλύματος μέσω του διαδικτύου
                                 
                                 
                                    
                                                α)
                                             
                                             
                                                Ναι
                                             
                                          
                                                β)
                                             
                                             
                                                Όχι
                                             
                                          
                                 
                                    Τριετής
                                 
                              
                                    11.
                                 
                                 
                                    Κράτηση του ταξιδιού: δίαυλος κράτησης για το κύριο είδος καταλύματος
                                 
                                 
                                    
                                                α)
                                             
                                             
                                                απευθείας με τον πάροχο καταλύματος
                                             
                                          
                                                β)
                                             
                                             
                                                μέσω ταξιδιωτικού πρακτορείου, γραφείου οργανωμένων ταξιδιών, δικτυακής πύλης ή πρακτορείου μίσθωσης ακινήτου βραχυχρόνιας διαμονής ή καταλύματος διακοπών, με πολλούς παρόχους καταλυμάτων
                                             
                                          
                                                γ)
                                             
                                             
                                                Δεν χρειάστηκε κράτηση
                                             
                                          
                                 
                                    Τριετής
                                 
                              
                                    11α.
                                 
                                 
                                    [Μόνο για ταξίδια με κατάλυμα που κρατήθηκε στο διαδίκτυο μέσω ταξιδιωτικού πρακτορείου, γραφείου οργανωμένων ταξιδιών, δικτυακής πύλης ή πρακτορείου μίσθωσης ακινήτου βραχυχρόνιας διαμονής ή καταλύματος διακοπών· μόνο για ταξίδια που περιλαμβάνουν τα κύρια είδη καταλύματος “ενοικιαζόμενα καταλύματα: π.χ. σπίτια, επαύλεις, διαμερίσματα· ενοικιαζόμενο/-α δωμάτιο/-α σε κατοικία”]
                                    Κράτηση των κύριων ειδών καταλύματος μέσω ιστοτόπου ή εφαρμογής, όπως Airbnb, Booking.com, Expedia, HomeAway
                                 
                                 
                                    
                                                α)
                                             
                                             
                                                Ναι
                                             
                                          
                                                β)
                                             
                                             
                                                Όχι
                                             
                                          
                                 
                                    Τριετής
                                 
                              
                                    12.
                                 
                                 
                                    Κράτηση του ταξιδιού: κράτηση του κύριου μέσου μεταφοράς μέσω του διαδικτύου
                                 
                                 
                                    
                                                α)
                                             
                                             
                                                Ναι
                                             
                                          
                                                β)
                                             
                                             
                                                Όχι
                                             
                                          
                                 
                                    Τριετής
                                 
                              
                                    13.
                                 
                                 
                                    Κράτηση του ταξιδιού: δίαυλος κράτησης για το κύριο μέσο μεταφοράς
                                 
                                 
                                    
                                                α)
                                             
                                             
                                                απευθείας με τον πάροχο υπηρεσίας μεταφοράς
                                             
                                          
                                                β)
                                             
                                             
                                                μέσω ταξιδιωτικού πρακτορείου, γραφείου οργανωμένων ταξιδιών, δικτυακής πύλης
                                             
                                          
                                                γ)
                                             
                                             
                                                Δεν χρειάστηκε κράτηση
                                             
                                          
                                 
                                    Τριετής
                                 
                              
                                    13α.
                                 
                                 
                                    [Προαιρετικό] [Μόνο για ταξίδια με μεταφορά για την οποία η κράτηση έγινε στο διαδίκτυο μέσω ταξιδιωτικού πρακτορείου, γραφείου οργανωμένων ταξιδιών, δικτυακής πύλης]
                                    Κράτηση του κύριου μέσου μεταφοράς μέσω ιστοτόπου ή εφαρμογής, όπως BlaBlaCar
                                 
                                 
                                    
                                                α)
                                             
                                             
                                                Ναι
                                             
                                          
                                                β)
                                             
                                             
                                                Όχι
                                             
                                          
                                 
                                    Τριετής
                                 
                              
                                    14.
                                 
                                 
                                    Κράτηση του ταξιδιού: οργανωμένο ταξίδι
                                 
                                 
                                    
                                                α)
                                             
                                             
                                                Ναι
                                             
                                          
                                                β)
                                             
                                             
                                                Όχι
                                             
                                          
                                 
                                    Τριετής
                                 
                              
                                    15.
                                 
                                 
                                    Κράτηση του ταξιδιού: κράτηση του οργανωμένου ταξιδιού μέσω διαδικτύου
                                 
                                 
                                    
                                                α)
                                             
                                             
                                                Ναι
                                             
                                          
                                                β)
                                             
                                             
                                                Όχι
                                             
                                          
                                 
                                    Τριετής
                                 
                              
                                    15α.
                                 
                                 
                                    Δαπάνες κάθε τουρίστα κατά τη διάρκεια του οργανωμένου ταξιδιού
                                 
                                 
                                     
                                 
                                 
                                    Ετήσια»
                                 
                              
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Αυγούστου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 192 της 6.7.2011, σ. 17.
         
            (2)  ΕΕ L 326 της 11.12.2015, σ. 1.